Pályafutását szülővárosában, a kisebbik helyi csapatban, a Dundee FC-ben kezdte, ahol 1999 és 2003 között szerepelt. Ezután szerződtette a nagynevű Rangers, innen több csapatba is kölcsönadták, először 2004-ben a Ross Countynak, majd 2005-ben a St Mirrennek ahol másodosztályú bajnok és Skót Challenge-kupa győztes lett. 2006-ban visszatért a Rangers csapatába, tagja volt a 2008-as UEFA-kupa-döntős csapatnak, bár a fináléban nem lépett pályára. 2009-ben újból kölcsönadták, ezúttal az angol másodosztályú Blackpoolnak, majd még ez évben szerződtették őt az angolok. A 2009–10-es szezonban a rájátszás döntőjében 3—2-re verték a Cardiff Cityt és feljutottak a Premier League-be, részben egy Adam góllal, ekkor már ő volt a csapat kapitánya.